Page:Highland Harry.pdf/7

 Ah, what are silks and satins braw?

What's a' his warldly gear to me?

They're daft that cast themselves awa,

Whar nae content nor love can be.

A lad sae blythe, &c.

I couldna bide the silly clash

Came hourly frae the gawkie laird,

And sae, to stop his gab and lash,

With Jamie to the kirk repaired.

A lad sae blythe, &c.

Now ilk simmer's day sae lang,

And winter's clad wi' frost and snaw,

A tunelu' lilt and bonny sang,

Aye keep dull care and strife awa.

A lad sae blythe, &c.

She is a winsome wee thing,

She is a handsome wee thing,

She is a bonny wee thing,

This sweet wee wife o' mine.

I never saw a fairer,

I never loed a dearer,

And niest my heart I'll wear her,

For fear my jewel tine.

She is a winsome wee thing,

She is a handsome wee thing,

She is a bonnie wee thing,

This sweet wee wife o' mine.